H εφαρμογή αυτού του συστήματος οφείλεται και στο ότι σταμάτησαν οι μεγάλες κατακτήσεις, γεγονός που προκάλεσε -μαζί με άλλες αιτίες- τη σταδιακή παρακμή της Οθωμανικής Αυτοκρατορίας η οποία συνοδεύτηκε από τεράστια ελλείμματα του κρατικού προϋπολογισμού. Για να αντιμετωπίσει αυτή την κατάσταση και να εξασφαλίσει γρήγορη είσπραξη των φόρων και εύκολη συγκέντρωση χρημάτων η Yψηλή Πύλη προχώρησε στην εκμίσθωση των κρατικών εισοδημάτων σε ιδιώτες. H εκμίσθωση μπορεί να αφορούσε τις φορολογικές προσόδους των γαιών (γαιοπρόσοδος) ή, συχνότερα, όλους τους φόρους, ακόμη και τον κεφαλικό (χαράτσι).